Pjanoza

Pjanoza () – sala Tirėnų jūroje, Toskanos salyne, 13 km į pietvakarius nuo Elbos. Priklauso Italijai, Toskanai, Livorno provincijai. Sala užima 10,25 km² plotą ir, priešingai nei kitos Toskanos salos, plokščia. Paviršius iškyla į vos 27 m aukštį. Iš to ir kilęs salos pavadinimas ( 'plokščias'). Pjanoza patenka į Toskanos salyno nacionalinį parką.

Pjanozoje randama vėlyvojo paleolito, mezolito laikotarpio radinių. Romėnų laikais vadinta Planasija (Planasia), 6–7 m. į šią salą imperatorius Augustas ištrėmė savo vaikaitį Agripą Postumą. VI a. saloje buvo didelis krikščionių katakombų labirintas. Viduramžiais dėl salos kovojo Pizos respublika ir Genujos respublika, 1399 m. atiteko Pjombino kunigaikštystei. Pjanozą siaubė piratų antpuoliai. Po 1533 m. Osmanų antpuolio sala liko negyvenama. XIX a. tapo Toskanos kunigaikštystės dalimi. 1856–1997 m. Pjanozos tvirtovėje veikė kalėjimas. Vienu metu tai buvo griežčiausio režimo kalėjimas, kuriame kalinti mafijos vadeivos (pvz., Džiuzepė Kalo, Benedetas Santapaola, Džovanis Bruska,„„Nell’inferno del carcere di Pianosa capii perché Scarantino mi accusava“ – Palermo – Repubblica.it“. Palermo – La Repubblica Mikelė Grekas), Raudonųjų brigadų teroristai (Renatas Kurčas, Albertas Frančeskinis it kt.). „Pianosa, l’isola-carcere dei pestaggi, luogo di sadismo contro i detenuti“. Insorgenze

Dabar saloje yra mažas Pjanozos kaimelis su bažnyčia, Spekolos rūmais ir Teljos tvirtove. Vykdomas ribotas turizmas.

 Šaltiniai 

Kategorija:Italijos salos
Kategorija:Viduržemio jūros salos